b'\n_START_ARTICLE_\nVolkswagenStiftung\n_START_PARAGRAPH_\nVolkswagenStiftung (liet. Volkswagen fondas)\xc2\xa0\xe2\x80\x93 mokslo ir tyrim\xc5\xb3 paramos fondas Vokietijoje. Remiamas mokslas ir technika (tyrimai ir d\xc4\x97stymas), humanitariniai mokslai, gamtos mokslai, in\xc5\xbeinerijos mokslai ir medicina. Svarbus tarpdisciplini\xc5\xa1kumas, tarptautin\xc4\x97 veikla. Kapitalas\xc2\xa0\xe2\x80\x93 2,1 mlrd. eur\xc5\xb3 (2009\xc2\xa0m.). 90 darbuotoj\xc5\xb3. \xc4\xaesteigtas 1961 m._NEWLINE_Teisin\xc4\x97 forma\xc2\xa0\xe2\x80\x93 visuomeninis privatin\xc4\x97s teis\xc4\x97s fondas (gemeinn\xc3\xbctzige Stiftung privaten Rechts). B\xc5\xabstin\xc4\x97\xc2\xa0\xe2\x80\x93 Hanoveris.\n_START_SECTION_\nIstorija\n_START_PARAGRAPH_\nTuometin\xc4\x97 Volkswagenwerk GmbH tapo akcine bendrove (Aktiengesellschaft, AG), 60\xc2\xa0% akcinio kapitalo perleista privatiems asmenims (Vokietijos federacijai ir federalin\xc4\x97ms \xc5\xbeem\xc4\x97ms liko po 20\xc2\xa0% naujosios AG kapitalo). Pardavus akcijas u\xc5\xbe 1 mlrd. Vokietijos marki\xc5\xb3 (DM) ir gaunant pal\xc5\xabkanas i\xc5\xa1 kasmetinio pelno pagal VFR ir VFR \xc5\xbeem\xc4\x97ms priklausan\xc4\x8dias akcijas 1961\xc2\xa0m. gegu\xc5\xbe\xc4\x97s 19 d. \xc4\xafsteigtas fondas. Federacija likusias akcijas pardav\xc4\x97 dabartinei Volkswagen AG, pajamas perleido fondui._NEWLINE_Nuo \xc4\xafk\xc5\xabrimo par\xc4\x97m\xc4\x97 3,5 mlrd. eur\xc5\xb3 29 000 projekt\xc5\xb3. Kasmet skiriama 100 mln. eur\xc5\xb3. Projektus vertina vertintojai (Gutachter)\xc2\xa0\xe2\x80\x93 \xc5\xbeym\xc5\xabs mokslininkai.\n_START_SECTION_\nVadovyb\xc4\x97\n_START_PARAGRAPH_\nGeneralinis sekretorius dr. Wilhelm Krull._NEWLINE_Kuratorij\xc4\x85 sudaro 5 metams renkami 14 nari\xc5\xb3 (1/2 skiria VFR Vyriausyb\xc4\x97) ir \xc5\xbdemutin\xc4\x97s Saksonijos vyriausyb\xc4\x97. Pirmininkas\xc2\xa0\xe2\x80\x93 \xc5\xbdemutin\xc4\x97s Saksonijos \xc5\xbeem\xc4\x97s atstovas.'